# 

Obec Heľpa na základe zmluvy o poskytnutí nenávratného finančného príspevku číslo zmluvy: IROP - Z - 02021BPP5-221-67 zo dňa 17.10.2022 podpísanej s poskytovateľom Ministerstvo investícii, regionálneho rozvoja a informatizácie Slovenskej republiky a realizuje projekt s názvom **Zvýšenie kapacity materskej školy v obci Heľpa:**

**Integrovaný regionálny operačný program.**

**Spolufinancovaný fondom: Európsky fond regionálneho rozvoja**

**Prioritná os:** 2. Ľahší prístup k efektívnym a kvalitnejším verejným službám

**Investičná priorita 2**.**2** - Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry.

**Špecifický cieľ projektu:** 2.2.1 - Zvýšenie hrubej zaškolenosti detí materských skôl

Cieľom projektu je rekonštrukcia existujúcich priestorov materskej školy v obci Heľpa a nová prístavba. Realizáciou projektu sa okrem iného zrekonštruuje doteraz nevyužívaná hospodárska časť budovy. Najvýznamneším cieľom stavebných prác bude rozšírenie kapacity materskej školy o 25 detí. Ďaľším dôvodom investícií je potreba zvýšenia energetickej hospodárnosti pôvodnej dvojpodlažnej časti, pri zachovaní jestvujúcej prevádzky dvoch tried s kapacitou 46 detí. V rámci projektu sa zrealizujú aj stavebné práce, ktoré zabezpečia bezbariérový prístup do oboch častí objektu MŠ.

Projekt sa bude realizovať s nasledovnými oprávnenými aktivitami, definovanými v IROP:

* rozširovanie kapacít existujúcich objektov materských škôl prístavbou, nadstavbou, rekonštrukciou, zmenou dispozície objektov;
* stavebno-technické úpravy areálu materskej školy vrátane detských ihrísk, športových zariadení pre deti – uzavretých aj otvorených areálov s možnosťou celoročnej prevádzky, záhrad vrátane prvkov inkluzívneho vzdelávania;
* obstaranie materiálno-technického vybavenia materských škôl;
* zvyšovanie energetickej hospodárnosti budov materských škôl.

Hlavnou cieľovou skupinou v prospech ktorých bude daný projekt realizovaný sú žiaci MŠ, pedagogickí zamestnanci MŠ, ale aj rodičia žiakov navštevujúcich MŠ

**Maximálna výška NFP na realizáciu aktivít projektu :**       **355 199,27 Eur**

**Začiatok realizácie aktivít projektu:**   **03/2023**

**Ukončenie realizácie aktivít projektu:**   **11/2023**